kardosdrur/scandi-wiki huggingface dataset:
Skærmvortemælk

Skærmvortemælk (Euphorbia helioscopia), ofte skrevet skærm-vortemælk, er en 5-20 cm høj plante i vortemælk-familien. Arten er nu udbredt som ukrudtsplante over store dele af Jorden, men er sandsynligvis oprindeligt hjemmehørende i middelhavsområdet og Vestasien og er i forhistorisk tid blevet spredt med landbrugskulturen. Skærmvortemælk har omvendt ægformede blade, der er savtakkede i spidsen. Skærmene er 3-5-grenede.

I Danmark er skærmvortemælk almindelig på dyrket jord og affaldspladser. Den blomstrer i maj til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Vortemælk
Asienmesterskabet i håndbold 2015 (kvinder)

Asienmesterskabet i håndbold for kvinder 2015 var den 15. udgave af asienmesterskabet i håndbold for kvinder. Turneringen blev afholdt i Jakarta i Indonesien, som var værtsland for anden gang i træk.

Mesterskabet blev vundet af , som i finalen besejrede  med 36-22, og som dermed vandt den asiatiske titel for 12. gang. Bronzemedaljerne gik til , som vandt over  i bronzekampen.

Turneringen fungerede også som den asiatiske del af kvalifikationen til VM i 2015, og holdene spillede om tre ledige pladser ved VM-slutrunden. De tre ledige VM-pladser gik derfor til de tre medaljevindere.

Resultater

Indledende runde 
I den indledende runde er de ni hold opdelt i to grupper med fem eller fire hold. Hver gruppe spiller en enkeltturnering alle-mod-alle, og de to bedst placerede hold i hver gruppe går videre til semifinalerne.

Gruppe A

Gruppe B

Slutspil

Medaljekampe 

Semifinalerne havde deltagelse af de fire hold, som sluttede blandt de to bedste i deres indledende gruppe.

Placeringskampe 

Placeringskampene havde deltagelse af de fire hold, som sluttede som nr. 3 eller 4 i deres indledende gruppe.

Samlet rangering

Eksterne henvisninger 
 Asian Handball Federation - 15th Asian Women's Championships - Draw Result 
 Asian Handball Federation - 15th Asian Women's Championships - Result summary 
 Asian Handball Federation - 15th Asian Women's Championships - Group results 
 Asian Handball Federation - 15th Asian Women's Championships - Final Standings

Noter 

Håndbold i 2015
2015 (kvinder)
Jakarta
Sport i Indonesien
Kvindehåndbold
Gaffelvortemælk

Gaffelvortemælk (Euphorbia peplus), ofte skrevet gaffel-vortemælk, er en enårig, 15-25 cm høj plante i vortemælk-familien. Arten er nu udbredt som ukrudtsplante over hele Jorden, men er oprindeligt hjemmehørende i Sydeuropa og Vestasien. Gaffelvortemælk ligner skærmvortemælk, men har ægformede blade, der er helrandede. Desuden er honningkirtlerne halvmåneformede, ikke ovale som hos gaffelvortemælk. Planten har været anvendt som lægeplante og er giftig.

I Danmark er gaffelvortemælk almindelig på dyrket jord og affaldspladser. Den blomstrer i juni til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Vortemælk
Cseszneky

Cseszneky de Milvány et Csesznek (ungarsk: cseszneki és milványi gróf Cseszneky) er en ungarsk grevelig uradelslægt, som stammer fra klanen Bana.

Liste over væsentlige medlemmer af slægterne

 Jakab Cseszneky
 György Cseszneky
 János Cseszneky
 Mihály Cseszneky
 Mátyás Cseszneky
 Gyula Cseszneky
 Miklós Cseszneky

Kilder

 Wenczel Gusztáv: Árpád-kori új okmánytár
 Alapi Gyula: Komárom vármegye nemes családjai, Komárom, 1911
 Jászay Pál: A magyar nemzet napjai a mohácsi vész után

Adelsslægter fra Ungarn
Albin Ljungqvist

Albin Håkan Fredy Ljungqvist, født 22. april 1981 i Falköping, er en svensk artist, sangskriver og showskaber. Han er uddannet musical performer fra Balettakademien i Göteborg og har blandt andet været show kaptajn i Wallmans Cirkusbygningen, inden han blev freelance artist. Han har bl.a. deltaget i Dansk Melodi Grand Prix 2013, hvor han sang ”Beautiful to me” der er skrevet af Bryan Rice og Mads Haugaard. I 2018 deltog han igen i Dansk Melodi Grand Prix med sangen "Music For The Road", der opnåede en 3. plads i superfinalen.

I 2014 gæstede Ljungqvist som vokalist og sangskriver på Torben Enevoldsens soloprojekt Acacia Avenue ”Cold” med sangen It´s Over.

Ljungqvist er forlovet med sangerinden Maria Lucia.

Diskografi 
 2013 - "Beautiful to me" (Haugaard/Rice), Dansk Melodi Grand Prix 2013
 2014 - "It's Over" (Enevoldsen/Ljungqvist), Acacia Avenue "Cold"
 2016 - "Falling For The Last Time" (EP)
 2018 - "Music For The Road" (Rune Braager, John Garrison, Olivio Antonio), Dansk Melodi Grand Prix 2018

Referencer

Eksterne henvisninger 
 

Sangere fra Sverige
Deltagere ved Dansk Melodi Grand Prix 2013
Deltagere ved Dansk Melodi Grand Prix 2018
Liden vortemælk

Liden vortemælk (Euphorbia exigua) er en enårig, 5-20 cm høj plante i vortemælk-familien. Arten har linjeformede blade, der er ustilkede. I Danmark findes liden vortemælk hist og her på Øerne på dyrket jord og affaldspladser. Den er meget sjælden i Jylland.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Vortemælk
Oluf Kolsrud

Nils Oluf Kolsrud (født 7. juli 1885 i Østre Toten, død 17. juni 1945) var en norsk professor i kirkehistorie med vægt på norsk kirkehistorie.

Bibliografi 
 Marcellus (1912)
 Bibeloversætteren Chr. Thistedahl (1913)
 Den norske kirkes biskoper og erkebiskoper indtil reformationen (1913)
 Tvo norrøne latinske kvæde med melodiar (1913)
 Olavskyrkja i Trondheim (1914)
 Om udtrykket «Den helligeaand» (1915)
 Handverkarlags-segl fraa Oslo og Christiania, tidsskriftet St. Halvard, Kristiania 1915
 Det norske bibelselskab 1816–1916 (1916)
 Reformationsjubilæet i Norge 1817 (1917)
 Bergen bys segl, vaaben, farver og flag, Bergen 1921
 Nordiske kalenderdagnavn i middelalderen (1926)
 Messuskyringar. Liturgisk symbolikk frå den norsk-islandske kyrkja i millomalderen (1952)
 Norges kyrkjesoge I. Millomalderen (1958)
 Presteutdaningi i Noreg (1962)

Historikere fra Norge
Bodstedter Bodden

Bodstedter Bodden er en del af fjorkæden Darß-Zingster Boddenkette og Nationalpark Vorpommersche Boddenlandschaft. Den ligger på den sydlige del af halvøen Fischland-Darß-Zingst ved Mecklenburg-Vorpommerns  kyst. Den bugtrige med siv bevoksede kystlinie er et smukt landskab, hvor de ved kysten nærliggende landsbyer er populære turistmål.

Boddens vestgrænse til bugten Koppelstrom er den lille  lave siv-ø  Borner Blüten". Srømmen Koppelstrom Saaler Bodden. Mod øst danner det smalle havstræde Meiningen overgangen til Barther Bodden og Zingster Strom. I   den sydlige del af Bodden befinder søen Redensee med landsbyen Fuhlendor. Mod nordøst udmunder strømmen  Prerower Strom, den tidligere havudgang, i Bodden. Boddens med ti meter dybeste sted ligger lige før den lave siv-ø Meininger Bülten'. Resten af Bodden er sjældent mere end tre meter dyb.

Landsbyer ved Bodstedter Bodden 

 Born a. Darß
 Fuhlendorf med den navngivende bydel Bodstedt
 Wieck a. Darß

Ekstern henvisninger 

 http://www.geo.de/reisen/community/bild/522179/Zingst-Deutschland-Fischland-Darss-Der-Bostedter-Bodd
 http://www.ostseeferieninfo.de/region_fdz/themen/kommunen/bodstedt/bodstedt_fuhlendorf.html

Mecklenburg-Vorpommerns geografi
Fjorde
Svithun af Winchester

Svithun (ca. 800 - 2. juli 862) var biskop af Winchester og efterfølgende helgen for Winchester Cathedral. Kun ganske få samtidige kilder nævner ham, og der vides derfor meget lidt om hans liv. Hans arbejde i sin tid som biskop bliver overskygget af hans posthume ry for mirakler. Ifølge traditionen vil vejret på hans festdag (15. juli) fortsætte i 40 dage. Meningen bag Svithuns navn er ukendt, men det er givetvis afledt af det oldengelske ord swiþ, som betyder "stærk". Hans dødsår bliver dog i Angelsaksiske Krønike angivet som 861

Referencer 

Biskopper af Winchester
Biskopper fra England
Helgener fra Storbritannien
Hammer Trail

Salomon Hammer Trail og Salomon Hammer Trail Winter Edition er to årlige trail-arrangement på Hammerknuden på Bornholm arrangeret af Tejn IF. Disse arrangement har trailløb over flere distancerne. Hammer Trail: 100 og 50 miles, 50 km og 25 km  - Hammer Trail Winter Edition: 50 miles, maraton, halvmaraton, 10 km. 

Fra 2015 løbes DM i kort trail (halvmaraton) og lang trail (50 miles), hvor deltagerne skal have medlemskab af en klub under Dansk Atletik Forbund.

Eksterne henvisninger
 Salomon Hammer Trail Winter Edition -   
 Salomon Hammer Trail

Trail (løbesport)
Etableret i 2010
Sport på Bornholm
Atletikkonkurrencer i Danmark
MC Ren

Lorenzo Jerald Patterson (Født 16. juni 1969), bedre kendt som MC Ren, er en amerikansk rapper fra Compton i Californien. Han er stifter og ejer af pladeselskabet Villain Entertainment.

MC Ren startede sin karriere som soloartist i 1987 på Eazy-Es Ruthless Records mens han stadigt gik i gymnasiet.
I slutningen af 1987 blev han, efter at have skrevet næsten halvdelen af teksterne til Eazy E's debutalbum Eazy-Duz-It, optaget i den indflydelsesrige rapgruppe N.W.A sammen med Eazy-E, Ice Cube, Dr. Dre og DJ Yella

Efter N.W.As opløsning i 1991 forblev han på Ruthless Records, hvor han udgav flere guld- og platin-sælgende albums indtil han forlod selskabet i 1999.

Eksterne henvisninger 

 
 
 

Rappere fra USA
Hans Henrik Lerfeldt

Hans Henrik Lerfeldt (16. august 1946 i Aarhus – 27. juli 1989 i København) var en dansk maler og grafiker.

Hans Henrik Lerfeldt blev uddannet på Kunstakademiets grafisk skole 1965-70 under Palle Nielsen.

Hans  Henrik Lerfeldt var adoptivbarn og kom ind i et meget religiøst hjem.  Hans adoptivfar var præst, og overlod ham tit til forskellige børnehjem.  Han blev fra begyndelsen af 1970erne stærkt inspireret af Især Wilhelm Freddies erotiske surrealisme og havde en særstilling som fornyer af det surrealistiske maleri i Danmark. Kvinden var hans foretrukne motiv. Han dyrkede det provokerende og frastødende med stærk vægt på det erotiske, gerne sadomasochistiske scener med kvinder og insekter. Han malede med en fotografisk præcision. Hans store interesse for jazz inspirerede ham til en række plakater og malerier, blandt andet af Chet Baker.

Hans Henrik Lerfeldt spillede en lille birolle som kvinde i Ingmar Bergmans film Fanny og Alexander fra 1982.

Eksterne henvisninger og kilder 
 
 
 Hans Henrik Lerfeldt Auction Results - Hans Henrik Lerfeldt on artnet

Referencer 

Malere fra Danmark
Personer fra Aarhus
Personer i Kraks Blå Bog (afdøde)
Borgerlig vielse

En borgerlig vielse er et bryllup, som foretages uden en religiøs ceremoni. Vielser af denne art forrettes af en giftefoged, som typisk er en borgmester eller anden embedsmand på et rådhus. I Danmark har man fra 1851 kunnet blive borgerligt viet.

Danmark 
Blandt andet på baggrund af, at religionsfriheden var blevet indført i Danmark med grundloven af 1849, blev det i 1851 for dem, der ikke var medlem af folkekirken eller tilhørte andre trossamfund, tilladt at indgå borgerlige vielser. Med ægteskabsloven i 1922 blev det muligt for alle at indgå borgerlige vielser, og har været det siden.

I lighed med de kirkelige bliver de borgerlige vielser registeret, dog ikke i kirkebogen men i særlige Borgerlige ægteskabsbøger; før 1922 blev vielserne registeret i retsbetjentarkivernes ægteskabs- eller notarialprotokoller, efter 1922 i borgerlige ægteskabsbøger i den kommune, hvor vielsen fandt sted. Ægteskabsbøgerne er på arkiver omfattet af en tilgængelighedsfrist på 50 år. Igennem Arkivalieronline er det muligt at se borgerlige ægteskabsbøger for Københavns området i perioden 1923-1961.

Andre lande

Frankrig 
I forbindelse med den franske revolution blev religiøse vielser i Frankrig gjort sekundære i forhold til borgerlige vielser i 1792. Religiøse ceremonier kan stadig udføres, men kun for par, der allerede er blevet gift i en civil ceremoni. Napoleon bredte senere denne skik ud til det meste af Europa. I nutidens Frankrig har kun borgerlig vielse juridisk gyldighed. En religiøs ceremoni kan udføres, men den har ingen retslig betydning.

Spanien
I Spanien kan ægtefællerne vælge at blive viet religiøst uden først at skulle gå til borgmesteren. De underskriver ved slutningen af den religiøse ceremoni en ægteskabspagt, som kirken så sender til de civile myndigheder.

Storbritannien
Officielt dukkede civile ægteskaber op i Storbritannien i 1563, men det varede nogen tid, før de endelig blev anerkendt af de forskellige nationer (England, Wales, Nordirland og Skotland). I England og Wales kan borgerlige vielser ikke gennemføres på steder for religiøs tilbedelse. I Skotland og Nordirland er der mulighed for at forrette borgerlige vielser på et hvilket som helst sted, og der er også mulighed for, at visse religiøse myndigheder kan registrere sig selv til at udføre borgerlige vielser.

Østrig
I Østrig har det været muligt at indgå ægteskab borgerligt siden 1783.

Referencer 

Bryllup
Belladonnalilje-slægten

Belladonnalilje (Amaryllis) er en slægt med blot to arter, der er udbredt i henholdsvis Fynbos i den vestlige Kapprovins og Richtersveld nationalpark i den nordlige Kapprovins i Sydafrika. Det er flerårige, urteagtige planter med løg som overvintringsorgan (i dette tilfælde: oversomringsorgan). Bladene danner en grundstillet roset, og de er hele, linjeformede og helrandede med parallelle bladribber. Den blomsterbærende stængel er massiv (modsat den hule stængel hos Ridderstjerne), og den bærer op til 12 endestillede blomster. De enkelte blomster er 3-tallige og regelmæssige med 6 lyserøde blosterblade. Blomstringen foregår i august, hvor den lysende røde blomsterstængel skyder frem af det endnu ikke bladbærende løg.

 Belladonnalilje (Amaryllis belladonna)

 Amaryllis paradisicola (under 1.000 eksemplarer på det naturlige voksested)

Påskelilje-familien
Belladonnalilje

Belladonnalilje (Amaryllis belladonna) er en løgplante, der bærer en bladroset og en blomsterstængel med store, lyserøde blomster. Den tåler ikke rigtigt klimaet i Danmark, men er meget elsket som haveplante i det sydlige udland. Den bruges også en del i vinterhaver.

Beskrivelse 
Belladonnalilje er en flerårig, urteagtig plante, der danner et løg, der tjener som overvintringsorgan. Bladene sidder i en grundstillet roset, og de er hele og linjeformede med hel rand og parallelle bladribber. Blomstringen foregår i hjemlandet om foråret (august), hvor den kraftigt røde blomsterstængel skyder frem fra det endnu bladløse løg. Blomsterne sidder endestillet i en løs stand med op til 12 enkeltblomster. Blomsterne er 3-tallige og regelmæssige med 6 lyserøde blosterblade. Bladene dannes efter afblomstringen og bliver siddende, indtil de visner om efteråret, dvs. i april-maj. Frugterne er trekantede kapsler.

Rodsystemet består af løget og en stor mængde trævlede rødder, der udgår fra løgets bund.

Planten bliver ca. 80 cm høj (inklusive blomsterstænglen) og ca. 120 cm bred i bladrosetten.

Hjemsted 
Belladonnalilje hører hjemme i Sydafrika, hvor den er udbredt i de tørre, steppeagtige Fynbos. Den er desuden naturaliseret på andre steder med tilsvarende klimaforhold, f.eks. Middelhavsområdet, Makaronesien, det sydlige USA, Chile og Australien. Overalt foretrækker den lysåbne voksesteder, der får vinterregn, og som har en tør, veldrænet og kalkrig jord.

Cederberg ligger ca. 300 km nord for Cape Town. Her er vegetationen fynbos, som vokser på meget mager og stenet jord. Al nedbør kommer som vinterregn, og blomstringen sker på få uger i foråret. Her vokser arten sammen med bl.a. afrikacypres, Aspalathus linearis, Brachycapaea juncea, Disa uniflora, Euryops speciossimus, Euryops wageneri, Heeria argentea, kapoliven, Leucadendron rubrum, Leucadendron salignum, Maytenus oleoides, Protea cryophila, Protea glabra, Protea laurifolia og Protea nitida

Galleri

Note 

Lyserøde blomster
Påskelilje-familien
Haveplanter
Monochord

Monochord en monokord er et strengeinstrument og videnskabeligt labratorieinstrument, fra oldtiden. Pythagoras brugte til at finde intervaller på. Her fandt han intervallerne 2:1, 3:2 og 4:2, disse kaldes også en oktav, en kvart og en kvint.

Strengeinstrumenter
Windbelt

Windbelt er et apparat som konverterer vindenergi til elektricitet. 
En windbelt er i grunden blot en vindharpe bortset fra at den omformer strengens, bæltets eller båndets svingninger til at bevæge en magnet skiftevis tættere eller fjernere fra en eller flere spoler og konsekvensen er induceret elektrisk energi i spolen.

Windbelt prototyper hævdes at være 10 - 30 gange mere effektive end små vindturbiner.  Én prototype har lavet elektrisk energi til en lysdiode, en radiomodtager - og et digitalur (separat) fra vind dannet af en hustandsventilator. Udgiften til materialer var under ca. 60kr (US$10). $2–$5 for 40 mW is a cost of $50–$125 per watt.

Der er tre størrelser under udvikling:
 MicroBelt - en 12 cm version.  Denne kunne sættes i produktion på omkring 6 måneder. MicroBelt forventes at kunne producere 1 milliwatt i middel. Opladning af et par ideele genopladelige AA celler (2,5Ah 1,2v) ville tage 6000 timer - eller 250 dage.
 Windcell - en 1 meters version som ville kunne lave energi til WiFi-repeatere, lade mobiltelefoner - eller få lysdioder til at lyse. Windcell kunne sættes i produktion i løbet af 18 til 24 måneder. Det håbes af én kvadratmeters panel kan generere 10 Watt i middel ved en middelvindhastighed på 6 m/s.
 en eksperimentiel 10-meter model - uden produktionsdato.

Windbeltets opfinder, Shawn Frayne, vandt Popular Mechanics prisen 2007 Breakthrough Award. Shawn Frayne prøver at gøre Windbelt billigere.

Kilder/referencer

 Instructions for building a proof-of-concept windbelt-powered lamp with parts recovered from an old hard drive
 Windbelt cheap micro wind generator REUK.co.uk 17 October 2007
 Windbelt - reinventing wind power physics.org 22 April 2010

Eksterne henvisninger
 Humdinger Wind, company founded by the inventor, and holder of the patents.
 Energy Harvesting Journal, 30 Mar 2010 Wind energy harvester from Humdinger

Vindenergi
Elektriske generatorer
Vingeløs ionvind el-generator

En vingeløs ionvind el-generator eller et energihegn er et foreslået vindenergi apparat, som producerer elektrisk energi direkte ved at vinden blæser elektrisk ladning fra en elektrode til en anden - uden bevægelige dele.

Et vingeløs ionvindsgenerator design anvender vand forstøvet fra en dyse med retning mod en torusformet elektrode med en elektrisk startladning. Dette inducerer en modsat ladning i vandet, og når vandet flyder ud af dysen, vil hver vanddråbe medbringe en lille elektrisk ladning. Disse dråber blæses af vinden og går gennem centrum af den modsat elektrisk ladede torus uden at røre den. Dråberne rammer herefter et fint metalnet og overfører den medbragte elektriske ladning. 

Et andet alternativ er at anvende jorden som den anden elektrode.  Fordelen ved dette system er at der ikke er nogle bevægelige dele, undtagen dråberne. Ulemperne er at der skal tilføres en stadig strøm af vand, den vindprofil ikke kan minskes, den kræver mange små dele - og den skal optimeres til at have så lav koronaudladning som muligt.  Apparatet ville producere jævnstrøm. Via en speciel vekselretter vil man kunne sende den elektriske energi ud i elnettet.

Lord Kelvin lavede et lignende apparat som konverterede noget af de faldende dråbers kinetiske energi om til højspænding - nogle gange kaldet "Kelvingenerator".

Patenter 
 : Charged aerosol generator with uni-electrode source (Alvin Marks)
 : Charged aerosol wind/electric power generator with solar and/or gravitational regeneration (Alvin Marks)

Se også 
 Elektrohydrodynamik
 MHD-generator
 Wimshurst-maskine

Eksterne henvisninger 
 Collection of information about Marks' invention including 1967 Popular Mechanics article
 Lord Kelvin's Thunderstorm 
  Lord Kelvin's water-drop electrostatic generator

Vindkraftværker
Elektrostatiske generatorer
Deutsches Musikarchiv

Deutsches Musikarchiv (DMA) er et tyske nationalt musikarkiv i Leipzig og en del af Deutsche Nationalbibliothek, arkivet indsamlet alle musikoptagelser og noder som bliver udgivet i Tyskland. Arkivet blev grundlagt i 1970.

Frem til 2010 var Deutsches Musikarchiv placeret i Siemens-villaen i den Berlinske bydel Lankwitz, men blev i 2010 placeret med det tyske nationalbiblioteket i Leipzig.

En tysk lov fra 1973 (Pflichtstückverordnung) påbyder alle som udgiver noder og musikoptagelser at give to eksemplarer til DMA. Et eksemplar bliver i musikarkivet i Leipzig, det andet i arkiveres samlingen Deutsche Nationalbibliothek i Frankfurt am Main.

Eksterne Henvisninger 

 Deutsches Musikarchivs hjemmeside 
 Onlinekatalog  OPAC (fra 1976)

Nationalbiblioteker
Biblioteker i Tyskland
Etableret i 1970
Normal (butikskæde)

Normal er en butikskæde der sælger EU-importerede mærkevarer i Danmark, Norge, Sverige, Finland, Holland, Frankrig, Spanien og Portugal.
Den første butik i kæden åbnede lørdag den 6. april 2013 i Silkeborg. Den blev stiftet af bl.a. forretningsmanden Torben Mouritsen og Bo Kristensen. Mouritsen kalder butikskæden for en hybrid mellem en dagligvareforretning og en forretning med artikler til personlig pleje. Man har valgt ikke at kalde sig et supermarked. Ifølge stifterne er omkring 80% af kunderne kvinder. I løbet af kædens levetid har direktøren i Bestseller, Anders Holch Povlsen, investeret så meget i kæden, at han i dag er hovedaktionær med en ejerandel på 71,29% gennem sit eget investeringsselskab Heartland A/S.

Butikker 

I starten af 2015 var antallet af butikker i kæden på ni. Den 10. maj 2017 offentliggjorde kæden, at man åbner sine to første butikker udenfor Danmark i Kristiansand i Norge. 

Der er over 400 butikker (primo 2023) i de følgende lande: Danmark, Norge, Sverige, Finland, hvor man åbnede i februar 2021, Holland og Frankrig, hvor man åbnede i august 2019, Portugal, Spanien.

Antal ansatte (deltid inkl.) januar 2021: 1.972.

Se også 
 Discount

Referencer

Eksterne henvisninger 
 

Etableret i 2013
Dagligvarekæder i Danmark
Aktieselskabet af 1.8.2004
Materialistkæder i Danmark
Colin Forbes

Colin Forbes (14 juli 1923 − 23 August 2006), født i Hampstead, London,  er et forfatterpseudonym brugt af Raymond Harold Sawkins.

Danske udgivelser 
Listen er langt fra komplet og er mangelfuld, samt flere detaljer mangler. Nogle bøger er udgivet flere gange og den udgave der er henvist til er ikke nødvendigvis førsteudgaven. 

Romanforfattere fra Storbritannien
Krimiforfattere fra Storbritannien
Kantet perikon

Kantet perikon (Hypericum maculatum) er en flerårig, 40-60 cm høj plante i perikon-familien. Arten er udbredt i Europa og Vestasien. Kantet perikon ligner meget prikbladet perikon, men stænglen er firkantet med to tydelige og to mindre tydelige kanter. Desuden er bægerbladene ægformede og afrundede.

I Danmark er kantet perikon temmelig almindelig på overdrev og langs vejkanter. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Perikon
Lodden perikon

Lodden perikon (Hypericum hirsutum), også stavet lådden perikon, er en flerårig, håret, 60-100 cm høj plante i perikon-familien. Arten kendes på at have 6-10 mm lange, linjeformede bægerblade, der har stilkede kirtler i randen. I Danmark findes lodden perikon hist og her på Øerne og i dele af Østjylland på leret bund i lysåbne skove og krat.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Perikon